b'\n_START_ARTICLE_\nJakob Bjerregaard Engmann\n_START_PARAGRAPH_\nJakob Bjerregaard Engmann (f\xc3\xb8dt 15. marts 1978) er en dansk skuespiller og teaterchef._NEWLINE_Engmann er uddannet fra Statens Teaterskole i 2006. I 2008/2009 var han tilknyttet Teater Momentum, og fra 2009-2011 ansat i ensemblet p\xc3\xa5 Aalborg Teater samt som kunstnerisk leder af den eksperimenterende satellitscene Transformator, der under hans ledelse i 2010 modtog Nordjyske Kulturpris p\xc3\xa5 100.000 kroner. Af andre priser modtog han i 2011 Skuespillerinde Agnes Rehnis H\xc3\xa6derslegat, i 2014 Den Fynske Kulturpris p\xc3\xa5 vegne af forestillingen Statsministeren og senest, i 2015, Svendborg Kommunes Kulturpris for sit engagement i og for den sydfynske kultur og kunstneriske udvikling._NEWLINE_Siden september 2012 har Jakob Bjerregaard Engmann v\xc3\xa6ret ansat som teaterchef for Bagg\xc3\xa5rdTeatret \xe2\x80\x93 Svendborgs Egnsteater.'